Source: http://docplayer.hu/344148-25-a-szabalysertesi-eljarasban-reszt-vevo-szemelyek.html
Timestamp: 2017-12-17 18:19:06+00:00

Document:
25. A SZABÁLYSÉRTÉSI ELJÁRÁSBAN RÉSZT VEVŐ SZEMÉLYEK - PDF
Download "25. A SZABÁLYSÉRTÉSI ELJÁRÁSBAN RÉSZT VEVŐ SZEMÉLYEK"
1 25. A SZABÁLYSÉRTÉSI ELJÁRÁSBAN RÉSZT VEVŐ SZEMÉLYEK Az eljárás alá vont személy Szabs. tv. 52. (1) Eljárás alá vont személy az, akivel szemben szabálysértési eljárás folyik. (2) Az eljárás alá vont személy jogosult megismerni, hogy mely cselekmény miatt, milyen tények és bizonyítékok alapján folyik ellene szabálysértési eljárás. (3) Az eljárás alá vont személy ha e törvény eltérően nem rendelkezik jogosult az eljárási cselekményeknél jelen lenni, az eljárás bármely szakaszában észrevételt, indítványt tehet, kérdést intézhet, a szabálysértési hatóságtól és a bíróságtól felvilágosítást kérhet, megtekintheti az ügy iratait, azokról másolatot kérhet, illetve készíthet. A minősített adatot tartalmazó másolatot a hatóság épületéből nem viheti ki. Az eljárás alá vont személy kifejezés processzuális minőséget jelez, melyet a szabálysértési eljárás valamelyik formájának a megindulása keletkeztet, s addig tart, amíg a szabálysértési felelősségét jogerős határozattal meg nem állapították. A szabálysértési anyagi jog azt a személyt, aki a szabálysértést megvalósítja, elkövetőnek nevezi. A Szabs. tv. az eljárás alá vont személyt a jogerős döntést követően az anyagi jogi elnevezéssel illeti, elkövetőnek nevezi. Az eljárás alá vont személy a szabálysértési eljárás alanya, az eljárásban jogok illetik és kötelezettségek terhelik. Az eljárás alá vont személy jogainak egy része a törvény alapvető rendelkezései között megfogalmazott alapelvekkel áll összefüggésben, azokból következik. Megilleti: az ártatlanság vélelme: nem tekinthető és kezelhető szabálysértés elkövetéséért felelősnek (és nem alkalmazható vele szemben szabálysértési szankció) mindaddig, míg azt jogerős határozat meg nem állapította; ebből következően nem kötelezhető az ártatlanságának a bizonyítására, sem arra, hogy önmagára nézve terhelő vallomást tegyen, és önmaga ellen bizonyítékot szolgáltasson; a védekezés joga: biztosítani kell számára a képviselőjével való kapcsolatfelvétel és kapcsolattartás lehetőségét. jogorvoslati jog a szabálysértési hatóság és a bíróság döntéseivel szemben; az anyanyelvhasználat joga. Az eljárás alá vont személy egyéb eljárási jogait csoportosíthatjuk aszerint, hogy az ügy megismerésére vagy az ügy előbbre vitelére irányulnak. a) Az ügy megismerését biztosító jogai alapján megismerheti, hogy a szabálysértési eljárás mely cselekmény miatt folyik ellene, s azt milyen tényekre (és bizonyítékokra) alapozzák; a szabálysértési hatóságtól és a bíróságtól felvilágosítást kérhet; jelen lehet az eljárási cselekményeknél; az iratokat megtekintheti, és azokról másolatot kérhet vagy készíthet; megismerheti az ellene folyó szabálysértési eljárásban született határozatokat (azokat közölni kell vele). 236
2 b) Az ügy előbbrevitelét szolgáló jogai alapján: észrevételeket tehet az eljárás bármely szakaszában (például az iratok ismertetésére, a szakvéleményre); indítványokat tehet az eljárás bármely szakaszában (például bizonyítás indítványozása); jogosult a szabálysértési hatóság általi meghallgatásra, a bíróság előtti eljárásban tárgyalás tartását kérheti, ahol előadhatja a védelmére szolgáló tényeket; az eljárás más szereplőihez kérdéseket intézhet; jogorvoslattal élhet (például mulasztás igazolása, panasz, kifogás, fellebbezés, perújítás). Az eljárás alá vont személyt a szabálysértési eljárásban természetszerűleg kötelezettségek is terhelik. Köteles: kiállni a szabálysértési eljárást; az idézésre megjelenni (ám vallomástételre már nem kötelezett); a szabálysértési hatóság, illetve a bíróság előtt személyazonosságát igazolni; tűrni a vele szemben alkalmazott kényszerintézkedéseket; magát alávetni a műtét és a műtétnek minősülő vizsgálati eljárás kivételével a szakértői vizsgálatnak; az eljárás rendjét tiszteletben tartani. A szabálysértési felelősség jogerős megállapítását követően a kiszabott szankció végrehajtása során elsődlegesen köteles: a kiszabott és tudomásul vett helyszíni bírságot, valamint a pénzbírságot megfizetni; az elzárás végrehajtására a kijelölt bv. intézetben megjelenni; a közérdekű munka végrehajtására kijelölt munkahelyen megjelenni és a meghatározott munkát elvégezni. A végrehajtás során azonban megilletik bizonyos választási lehetőségek és kérheti méltányosság gyakorlását: a helyszíni bírság kiszabásának tudomásul vételét megtagadhatja; kérheti a pénzbírság vagy helyszíni bírság meg nem fizetése esetén a közérdekű munkára átváltoztatást; halasztást vagy részletfizetési lehetőséget kérhet a pénzbírság megfizetésére; kérheti az elzárás végrehajtásának elhalasztását vagy félbeszakítását; méltányossági kérelmet terjeszthet elő a kiszabott büntetés vagy intézkedés mérséklése vagy elengedése iránt Az eljárás alá vont személy képviselője Szabs. tv. 53. (1) Az eljárás alá vont személy érdekében a szabálysértési eljárás bármely szakaszában törvényes képviselője vagy az általa vagy törvényes képviselője által írásban meghatalmazott nagykorú személy (a továbbiakban együtt: az eljárás alá vont személy képviselője) járhat el. (2) Az eljárás alá vont személy képviselőjének kérdezési, indítványtételi és irat megtekintési jogaira az 52. (3) bekezdése az irányadó. Az Emberi Jogok Európai Egyezménye és az Alaptörvény garantálja a védelemhez való jogot. A Szabs. tv a biztosítja az eljárás alá vont személy számára a jogot a védekezéshez. E kör- 237
3 ben előírja a szabálysértési hatóság és a bíróság számára annak biztosítását, hogy az eljárás alá vont a törvényben meghatározottaknak megfelelően védekezhessék (materiális védelem). Az eljárás alá vont személy a védekezését saját maga is kifejtheti, de helyette képviselő is eljárhat (formális védelem). A képviselő jelenléte a szabálysértési eljárásban: főszabály szerint fakultatív: az eljárás alá vont személy, ha kívánja, képviselőt hatalmazhat meg. egyetlen esetben kötelező: a bíróság elé állítás során (ha az eljárás alá vont személy nem hatalmaz meg képviselőt, a rendőrség köteles számára ügyvédet kirendelni). A képviselői minőség keletkezése: meghatalmazás révén; kirendeléssel: kivételes esetben, az eljárás alá vont személy őrizetbe vétele és bíróság elé állítása alkalmával kerül rá sor hivatalból; egyébként a törvény nem ad lehetőséget arra, hogy az eljárás alá vont személy jogi képviselő kirendelését kérje a hatóságtól vagy a bíróságtól. Az Szabs. tv. annak ellenére, hogy deklarálja a védekezés jogát nem a védőről, hanem a képviselőről rendelkezik, aki az eljárás alá vont személyt a védekezésben segíti. A törvény hatályba lépéséig a szabálysértési eljárásban csakúgy, mint a büntetőeljárásban védő járt el az eljárás alá vont személy érdekében. Az eljárás alá vont személy képviselője azonban a Szabs. tv. rendelkezései alapján ugyanazokat a jogokat gyakorolja, mint az Sztv. szerinti védő, az elnevezés változása így a pozícióját alapvetően nem érintette. Az eljárás alá vont személy képviselője az eljárás alá vont helyett és érdekében járhat el a szabálysértési eljárás bármely szakaszában, de a saját nevében vesz részt az eljárásban és végez eljárási cselekményeket. A képviselő kérdezési, indítványtételi és iratmegtekintési jogaira a törvény azokat a szabályokat rendeli alkalmazni, amelyek az eljárás alá vont személyre vonatkoznak. Tevékenységét az eljárás alá vont személlyel párhuzamosan vagy őt helyettesítve fejti ki. A törvény biztosítja számára ugyanazokat a jogorvoslati lehetőségeket (panasz, kifogás, tárgyalás tartásának kérése, fellebbezés, perújítási kérelem), mint amelyek az eljárás alá vont személynek is a rendelkezésére állnak, s a határozatokat mindkettőjükkel közölni kell. A szabálysértési tárgyalásról a képviselő értesítést kap, s a tárgyaláson az eljárás alá vont személyt ha annak a jelenléte nem kötelező a távollétében képviselheti. A tárgyaláson kérdéseket intézhet az eljárás alá vont személyhez, s kérdezheti a tanút és a szakértőt is. Bizonyítási indítványokat terjeszthet elő önállóan, s a bizonyítási eljárás lezárása után kifejtheti álláspontját az ügy lényegéről. Perújítási kérelmet is előterjeszthet, melyhez nem szükséges az eljárás alá vont egyetértése. A végrehajtás során benyújtható méltányossági kérelem az egyetlen, amelynél a törvény megköveteli az eljárás alá vont személy beleegyezését. Képviselőként eljárhat: az eljárás alá vont személy törvényes képviselője; bárki, akit írásban meghatalmaztak; bíróság elé állítás során (meghatalmazott, vagy a rendőrség által kirendelt) ügyvéd. Az eljárás alá vont személy képviselőjére vonatkozó rendelkezések nem tartalmaznak összeférhetetlenségi, kizárási szabályokat. Így adott esetben az eljáró hatóságnak, illetve bíróságnak lehet a feladata összeférhetetlennek minősíteni a sértetti vagy a tanúi szerepet a képviselőivel ak- 238
4 kor is, ha törvény külön nem szól róla. A hatósági vagy a szakértői szerep és képviselői minőség egybeesése a kizáró okok folytán nem fordulhat elő, de éppen ez jelzi, hogy a kérdés jogszabályi rendezése hiányos A sértett Szabs. tv. 54. (1) Sértett az, akinek a szabálysértés sértette vagy veszélyeztette a jogát vagy a jogos érdekét. (2) A sértett az eljárás bármely szakaszában észrevételt, indítványt tehet, kérdést tehet fel, jogairól és kötelességeiről a szabálysértési hatóságtól, az ügyésztől és a bíróságtól felvilágosítást kérhet, megtekintheti az őt érintő iratokat, azokról másolatot kérhet, illetve készíthet. (3) A sértett az e törvényben meghatározott feltételek mellett kérheti az eljárás alá vont személytől a szabálysértés folytán keletkezett kárának megtérítését. (4) A sértett az őt megillető jogokat képviselője útján is gyakorolhatja. A szabálysértési jogban sértett az a természetes vagy jogi személy, illetve más szervezet, akinek vagy amelynek a szabálysértés a jogát vagy jogos érdekét sértette vagy veszélyeztette. Például: a magánlaksértés sértettje a lakás lakója vagy tulajdonosa; a tulajdon elleni szabálysértések sértettje a dolog tulajdonosa vagy jogos birtokosa; a becsületsértés sértettje az, akivel szemben a becsület csorbítására alkalmas kifejezést használták vagy az ilyen cselekményt elkövették; a közúti közlekedés rendjének megzavarása szabálysértés sértettje az, akinek életét, testi épségét, egészségét közvetlen veszélynek tették ki, vagy akinek könnyű testi sértést okoztak. Konkrét sértettje azonban nem minden szabálysértésnek van. Amikor a szabálysértés a közrend vagy az államigazgatás rendje ellen irányul, a közerkölcs vagy valamely igazgatási szabály megsértése valósul meg, legfeljebb megsértett jogtárgyról beszélhetünk. Ilyenkor tulajdonképpen maga a társadalom, a jogrend szenved sérelmet. A szabálysértés megvalósulásával anyagi jogilag létrejön a sértetti (passzív alanyi) minőség. Processzuális értelemben vett sértettről, akinek a szabálysértési eljárásban jogai és kötelezettségei lehetnek, a szabálysértés megindulásától lehet beszélni. A sértett jogai a szabálysértési eljárásban természetükben az eljárás alá vont személyéhez hasonlóak. Egy részük az ügy megismerését szolgálja: jelenlét joga felvilágosítás kérése; iratok megismerése; az őt érintő határozatok közlése. Más részüknek a gyakorlása az ügy előbbrevitelét segíti vagy segítheti elő: feljelentést tehet, magánindítványt terjeszthet elő; észrevétel-, indítványtételi jog; a szabálysértési tárgyaláson kifejtheti az álláspontját; kérdezési jog; az okozott kár megtérítésére kötelező rendelkezéssel szemben jogorvoslati jog illeti (panasz a szabálysértési hatóság határozataival szemben, kifogás a szabálysértési hatóság határozata, és fellebbezés a bíróság tárgyaláson hozott végzése ellen), perújítás kezdeményezését viszont a Szabs. tv. nem teszi lehetővé a számára. 239
5 A sértett kötelezettségei: alávetni magát a műtétnek nem minősülő szakértői vizsgálatnak, illetve beavatkozásnak, s a szakértő egyébként a feladatának teljesítéséhez felvilágosítást kérhet tőle; megjelenni a szabálysértési hatóság, illetve a bíróság idézésére, és tanúként vallomást tenni. A törvény szankciót helyez kilátásba arra az esetre, ha a sértett bizonyos jogait rendeltetésellenesen gyakorolja, vagy bizonyos kötelezettségeit nem teljesíti: rendbírsággal sújtható. A szabálysértési eljárásban a sértett különböző alanyi pozíciókban lehet jelen: feljelentő [bizonyos szabálysértések (becsületsértés, magánlaksértés, tulajdon elleni szabálysértések, ha a sértett az elkövető hozzátartozója] esetében az officialitás elve alóli kivételként az eljárás csak a sértett kívánságára, az általa előterjesztett magánindítványra indulhat meg vagy folytatható); tanú; eljárás alá vont személyként is meg kell őt hallgatni becsületsértési ügyben, ha az eljárás alá vont személy utóbb vele szemben terjeszt elő magánindítványt. A sértett a szabálysértési eljárásban bejelentheti kárigényét. A kár összegének megállapítása történhet: az eljárás alá vont személy és a sértett szabálysértési hatóság, illetve a bíróság előtti megállapodása alapján; hivatalból, az eljárás adatai alapján a szabálysértési hatóság, illetve a bíróság által; a szabálysértési eljáráson kívül, egyéb törvényes útra utasítva azt A sértett képviselője Szabs. tv. 55. (1) A sértett érdekében a szabálysértési eljárás bármely szakaszában törvényes képviselője vagy az általa vagy törvényes képviselője által írásban meghatalmazott nagykorú személy (a továbbiakban együtt: a sértett képviselője) járhat el. (2) A sértett képviselőjének kérdezési, indítványtételi és irat megtekintési jogaira az 54. (2) bekezdése az irányadó. A sértett érdekében képviselője járhat el akkor, amikor a törvény nem írja elő a személyes közreműködését (pl. nem tanúskodhat helyette). A sértett képviselőjét megilletik mindazon kérdezési, indítványtételi, valamint iratmegtekintési jogok, amelyek a sértettre vonatkoznak. Nemcsak a sértett helyett, hanem vele párhuzamosan is tevékenykedhet, segítheti őt az egyes eljárási cselekményeknél. A becsületsértési ügyekben a sértett meghallgatásán a képviselője jelen lehet, akit ezért a sértett idézésével együtt értesíteni kell. A sértettel közölt határozatot a képviselőjével ugyancsak közölni kell. A képviselő indokolt készkiadásai szabálysértési költségnek számítanak. A képviselő rendbírságolható. Az eljárás alá vont személy képviselőjéhez képest a sértett képviselőjének a jogosítványai korlátozottabbak. A szabálysértési hatóság határozatával és intézkedésével szemben ugyan panasszal élhet, azonban a szabálysértési hatóság érdemi határozatával szembeni kifogást már csak a sértett nyújthatja be, illetve vonhatja vissza. A szabálysértési tárgyaláson a sértett képviselője nem kap lehetőséget álláspontja önálló kifejtésére. A bíróság elzárással is büntethető szabálysértés ügyében hozott ügydöntő végzése ellen sincs joga fellebbezni. 240
T/6625. számú törvényjavaslat
MAGYARORSZÁG KORMÁNYA T/6625. számú törvényjavaslat a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény, valamint ezzel összefüggésben

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság